Държавен вестник, бр. 55, 2016 г., стр. 13

БРОЙ  55	
Д Ъ Р Ж А В Е Н  В Е С Т Н И К 	
СТР.  13  
а) идентифициране на изпълнителите на 
мерките;
б) провеждане на обществена поръчка за ин­
вестиционни проекти от страна на съответните 
възложители за изпълнение на мерките;
в) завършване на строителните дейности, 
свързани с изпълнението на мерките.
(4) При обосноваване на изключение с аргу­
мент „неизвестен вид и/или източник на натиск“ 
се обосновава, че:
1. поради неяснотата не могат да се предпри­
емат своевременно съответните мерки; 
2. е необходимо време за допълнителни 
проучвания, вкл. мониторинг, за установяване 
на причината за констатираното въздействие и 
планиране на мерки.
Чл. 10. (1) При обосноваване на изключение 
за удължаване на срока за постигане на целите 
с аргумент екологични аспекти се показва/до­
казва времето между изпълнението на мярката 
и пълното „въздействие“ на тази мярка върху 
състоянието на водното тяло, т.е. времето, за 
което водното тяло ще се възстанови, като:
1. за повърхностните води това е времето 
между прилагането на мярката (намаляването 
на замърсяването от съответния източник, пре­
махване на преградните съоръжения, създаването 
на нови меандри и т.н.) и постигането на добро 
екологично състояние, т.е., когато повърхност­
ното водно тяло ще бъде в добро и „естествено“ 
състояние;
2. за химичното състояние на подземните 
води това е времето между стартиране прила­
гането на мерките, водещи до намаляването на 
замърсяващите емисии (например нитрати, пес­
тициди, опасни вещества, др.), или ограничаване 
трансфера с други водни тела или други части 
от подземното водно тяло и миграцията на тези 
замърсители във водоносния хоризонт, като:
а) при установено замърсяване на подземните 
води в отделни участъци, но с площ, определяща 
водното тяло в лошо състояние, се обосновава 
изключение за удължаване на срока до 2021 г. 
и се предвиждат мерки за извършване на съот­
ветни проучвания/изчисления, които да покажат 
как при условията на конкретния концептуален 
модел замърсителят ще се разпространява във 
водното тяло, какви мерки трябва да бъдат из­
пълнени и кога би могло да се очаква постигане 
на добро състояние;
б) където е възможно, се правят съответните 
приблизителни хидродинамични изчисления за 
разпространението на замърсителите при приема­
нето, че замърсяващото вещество е несорбируемо 
(не се задържа от почвата и/или от скалите, през 
които преминава водата) и се движи по посоката 
на потока на подземните води със скоростта на 
движение на водата;
3. за количественото състояние на подзем­
ните води, това е времето за възстановяване на 
водното ниво след прилагането на мерките за 
намаляване на черпените количества от подзем­
ното водно тяло.
(2) Времето от прилагането на мерките до 
реализиране на въздействието върху водното тяло 
(екосистемата) и постигане на добро състояние 
се определя въз основа на изпълнени проекти 
или преглед на научна литература, като се взе­
мат предвид:
1. различните елементи, по които трябва да се 
постигне добро състояние (химични, биологични, 
хидроморфологични, водно ниво);
2. мерките, които допринасят за подобряване 
по всеки един от елементите за качество.
Чл. 11. При обосноваване на изключение за 
определяне на по-малко строги цели с аргумент 
екологични аспекти се отчитат естествените 
природни условия, които оказват влияние върху 
състоянието на водното тяло. Например, кога­
то естественото повишение на концентрацията 
(фоновото ниво) на дадено вещество във водно 
тяло води до превишаване на стандарта за този 
елемент за качество (ЕК), дори и когато са взети 
мерки за ограничаване на антропогенния натиск, 
оказващ влияние върху ЕК, може да се обоснове 
по-малко строга цел (в случая – концентрация) 
за съответния ЕК, т.е. най-доброто възможно 
състояние, което може да се постигне при:
1. наличната естествена концентрация и 
2. максимално ограничаване на натиска чрез 
прилагането на всички релевантни мерки, които 
са технически приложими и не са необосновано 
скъпи (не са свързани с прекомерни разходи). 
Чл. 12. При обосноваване на изключение с 
аргумент „прекомерни разходи“ се събират дан­
ни/информация и е необходимо по-дълго време 
за изпълнението на анализа, поради което този 
анализ се изпълнява след:
1. като са изпълнени проверките за обоснова­
ване на изключение по критериите „техническа 
неосъществимост“ и „екологични аспекти“;
2. „предварителна проверка“, с която да се 
идентифицират потенциалните допълнителни 
мерки и необходимите за изпълнението им 
разходи (съотношение „цена-ефективност“ или 
най-малко приоритизиране).
Чл. 13. (1) Анализът на прекомерността на 
разходите се изпълнява в три стъпки:
1. анализ на разходите и ползите: сравнение на 
разходите за допълнителни мерки с очакваните 
ползи (парични и непарични) от постигането 
на целта, за да се идентифицира ситуация, при